Bucureștiul va avea 7 zone pietonale începând de sâmbătă. Cât sunt deschise și unde sunt situate.
De sâmbătă, 29 mai 2021, și până pe 17 octombrie se deschid străzile în București. În fiecare weekend, 4 luni și jumătate, vom avea 7 zone pietonale. Pe Calea Victoriei și șoseaua Kiseleff nu mai circulă nicio mașină.
De sâmbătă se deschid străzile în București. În fiecare weekend, timp de 4 luni și jumătate, până pe 17 octombrie, de sâmbătă de la ora 11:00 și până duminică la ora 21:00, între șoseaua Kiseleff și intersecția Căii Victoriei cu râul Dâmbovița, 7 zone vor deveni pietonale.E o inițiativă pentru aer curat, pentru mișcare și sănătate, dar și o ocazie pentru bucureșteni și pentru turiști să descopere sau să redescopere farmecul orașului, al vechilor clădiri și monumente bucureștene, spune Nicușor Dan.Din păcate nu avem parte de vreme bună în acest weekend. Ne așteaptă ploi, vânt și temperaturi de 14 grade Celsius.